ก๋วยเตี๋ยวเครื่องในหมูใบตำลึง ร้านนี้มีประวัติยาวนานครับ เค้าบอกว่าเป็นก๋วยเตี๋ยวหมูเจ้าแรกในแถบนั้นเลย ร้านนี้ถ้าสั่งเป็นก๋วยเตี๋ยวแห้ง เค้าจะไม่ใส่หมูสับให้ครับ แต่ถ้าสั่งก๋วยเตี๋ยวน้ำจะครบเครื่อง ร้านนี้ยังมีขายขนมผักกาดและหมูสะเต๊ะด้วยครับผม คนทำร้านนี้มีแต่ผู้สูงวัยครับ แต่ก็ไม่ได้ช้านะครับ ส่วนลูกหลานจะทำหน้าที่รับออเดอร์และเก็บเงินครับ

ร้านนี้ย้ายทำเลมาสองครั้งจนมาถึงล่าสุดมาอยู่ตรงข้ามกรมบังคับคดี ตรงตีนสะพานครับ อยู่ถนนบางขุนนนท์ สามารถเข้าได้ทั้งจากทางถนนจรัญสนิทวงศ์ แล้วก็ทางถนนบรมราชชนนีครับ